**Приложение № 1**

**Към Условията за изпълнение**

**Документи за междинно и окончателно плащане**

**А. Общи документи:**

1. Искане за междинно/окончателно плащане и попълнена финансова таблица за извършените инвестиции по групи разходи към искането за плащане. (Подаването на искането за плащане по зададена форма, както и всички други документи, които изискват подпис се удостоверява с КЕП в СЕУ);
2. Нотариално заверено изрично пълномощно, в случай че документите не се подават лично от бенефициента, респ. представляващия бенефициента (представляващият местното поделение на вероизповеданията/религиозната общност може да извърши упълномощаване директно в СЕУ чрез индивидуалния си профил);
3. Нотариално заверено изрично пълномощно за лицата, упълномощени да вземат решения или да упражняват контрол по отношение на бенефициента.
4. Декларация по образец Приложение № 2 (само в случаите, когато са настъпили промени в декларираните обстоятелства);
5. Декларация (в случай, че ползвателят няма регистрация по [Закона за данък върху добавената стойност](javascript:%20NavigateDocument('ЗК_2006_152490');)), че ползвателят няма да упражни правото си на данъчен кредит за активи и услуги, финансирани по Стратегически план 2023 - 2027 г. (Приложение 3).
6. Декларация от представляващия местното поделение на вероизповеданията/религиозната общност за упражняване правото на данъчен кредит. (Приложение 3 А);
7. Декларация от представляващия ползвателя на помощта за наличие или липса на двойно финансиране (Приложение 4);
8. Удостоверение от обслужващата банка за банковата сметка на бенефициента.
9. Удостоверение за наличие или липса на задължения по Закона за местните данъци и такси от съответната община по седалището на бенефициента (когато е приложимо);
10. Индивидуален сметкоплан на местното поделение на вероизповеданията/религиозната общност или документ с еквивалентна стойност, утвърден от митрополията/висшестоящият орган, с включени в него обособени счетоводни сметки, специално открити за заявлението за подпомагане. Сметките следва да съдържат номера /или част от номера/ на договора за предоставяне на безвъзмездна помощ или номера на заявлението за подпомагане.
11. Копие на извлечение от инвентарна книга или разпечатка от счетоводната система на ползвателя или документи с еквивалентна стойност, доказващи заприхождаването на финансирания актив в отделна счетоводна система или в отделни счетоводни аналитични сметки, специално открити за заявлението за подпомагане;
12. Аналитична оборотна ведомост, извлечения от отделни аналитични счетоводни сметки или документи с еквивалентна стойност, отразяващи разходите по заявлението за подпомагане или от отделна счетоводна система за отчитане на разходите по заявлението. Сметките следва да съдържат номера /или част от номера/ на договора за предоставяне на безвъзмездна помощ.
13. Първични счетоводни документи (фактури), доказващи извършените разходи;
14. Платежно нареждане (друг документ), доказващо плащане от страна на ползвателя на помощта, заверено от обслужващата банка. Заверка от банка не се изисква за представени платежни нареждания от система за електронно банкиране, като същите задължително следва да съдържат референтен номер и дата на извършената банковата операция, които да са видими в банковото извлечение. Платежно нареждане не се изисква в случаите, когато в представеното пълно банково извлечение от деня на извършване на плащането се съдържат достатъчно данни за индивидуализиране на плащането (данни за титуляра, банковата сметка, от която е извлечението, банковата сметка на получателя, основание за плащане, номер на фактура или номер на договор, сума на плащането, начално и крайно салдо и информация за всички извършени транзакции за деня на плащането)
15. Пълно банково извлечение от деня на извършване на плащането, доказващо плащане от страна на ползвателя на помощта, заверено от обслужващата банка.;
16. Договор за строителство (доставка) услуга между ползвателя и изпълнителя с детайлно описание на техническите характеристики, цена в левове или евро, срок, количество ведно с подробна количествено-стойностна сметка. В договорите се описва ДДС. Представя се в два формата „рdf“ или „jpg“ и на „xls“ или „xlsx“.
17. Декларация от всеки доставчик, че активите - предмет на инвестиция, не са втора употреба;
18. Приемо-предавателен протокол , подписан от ползвателя на помощта и доставчика, с детайлно описание на техническите характеристики на активите - предмет на инвестицията. Представя се в два формата „рdf“ или „jpg“ и на „xls“ или „xlsx“;
19. Протокол за откриване на строителна площадка и за определяне на строителна линия и ниво (образец № 2/2а съгласно [Наредба № 3 от 2003 г. за съставяне на актове и протоколи по време на строителството](javascript:%20NavigateDocument('НР_2003_383641');) (ДВ, бр. 72 от 2003 г. );
20. Акт за установяване състоянието на строежа при спиране на строителството (образец № 10 съгласно [Наредба № 3 от 2003 г. за съставяне на актове и протоколи по време на строителството](javascript:%20NavigateDocument('НР_2003_383641');));
21. Акт за установяване състоянието на строежа и строителните и монтажните работи при продължаване на строителството за всички спрени строежи по общия ред и предвидените в [чл. 7, ал. 3](javascript:%20Navigate('чл7_ал3');), т. [10 от Наредба № 3 от 2003 г. за съставяне на актове и протоколи по време на строителството](javascript:%20NavigateDocument('НР_2003_383641');) и други случаи (образец № 11 съгласно [Наредба № 3 от 2003 г. за съставяне на актове и протоколи по време на строителството](javascript:%20NavigateDocument('НР_2003_383641');));
22. Метеорологична справка за периода на спиране на строителството от Националния институт по метеорология и хидрология при Българската академия на науките, ако строителството е спряно за лоши метеорологични условия;
23. Документи удостоверяващи наличието на непредвидени обстоятелства (удостоверения от институции за възникнали обстоятелства, налагащи изменението/спирането на строителството и др.).
24. Констативен акт за установяване годността за приемане на строежа (част, етап от него) (образец № 15 съгласно [Наредба № 3 от 2003 г. за съставяне на актове и протоколи по време на строителството](javascript:%20NavigateDocument('НР_2003_383641');));
25. Протокол за установяване годността за ползване на строежа (частта, етапа от него) (образец № 16 съгласно [Наредба № 3 от 2003 г. за съставяне на актове и протоколи по време на строителството](javascript:%20NavigateDocument('НР_2003_383641');));
26. Протокол за проведена 72-часова проба при експлоатационни условия (образец № 17 съгласно [Наредба № 3 от 2003 г. за съставяне на актове и протоколи по време на строителството](javascript:%20NavigateDocument('НР_2003_383641');)) в случаите, когато се изисква съгласно действащата нормативна уредба;
27. Удостоверение за въвеждане в експлоатация на строежа, издадено от органа, издал разрешението за строеж - за строежи от четвърта и пета категория;
28. Разрешение за ползване на строежа, издадено от Дирекцията за национален строителен контрол - за строежи първа, втора и трета категория, съгласно [чл. 137, ал. 1](javascript:%20NavigateDocument('ЗУТ_2001#чл137_ал1');) от [Закона за устройство на територията](javascript:%20NavigateDocument('ЗУТ_2001'););
29. Заповед на министъра на културата за приемане на изпълнените дейности, съгласно чл.83а, ал.2 от Закона за културното наследство (когато е приложимо).
30. Подробна писмена обосновка/протокол от проектанта, от която да става ясно каква е причината за наложилото се изменение по време на строителството, вкл. извършването на допълнителни/непредвидени строително-монтажни дейности (обосновката се заверява от строителен надзор), ведно с анекс към договора за изпълнение на строително-монтажните работи отразяващ настъпилите изменения. (когато е приложимо). Представя се в два формата „рdf“ или „jpg“ и на „xls“ или „xlsx“.
31. Заповед за изменение на количествено-стойностна сметка, вариационна заповед, книга на обекта, издадени от проектанта и заверена от строителен надзор, при несъществени изменения по чл. 154 от ЗУТ. Представя се в два формата „рdf“ или „jpg“ и на „xls“ или „xlsx“ (когато е приложимо);
32. Становище от органа издал Разрешение за строеж (главния архитект на общината, в която се извършват строителните дейности или ДНСК), относно вида на исканите изменения – съществени или несъществени, съгласно чл. 154 от ЗУТ (когато е приложимо).
33. Становище от органа по контрол на съответното местно поделение на вероизповеданията/религиозната общност за съответствие на извършените дейности по изографисване, реставрация и консервация с религиозните норми.
34. Форма за наблюдение и оценка (Приложение № 6 попълнена в СЕУ).
35. Договор за финансов лизинг с приложен към него погасителен план за изплащане на лизингови вноски (в случаите на финансов лизинг и при промяна спрямо етапа на договаряне).

*\* Документите се прилагат към искането за плащане във формат „pdf”, “jpg”, “doc/docx”, “xls”/xlsx”, „rar” или „zip”. Оригиналите на документите се съхраняват от бенефициента и се представят при поискване.*

*Документите, приложени към искането за плащане се представят на български език. Когато оригиналният документ е изготвен на чужд език, той трябва да бъде придружен с превод на български език, извършен от заклет преводач, а когато документът е официален по смисъла на* [*Гражданския процесуален кодекс*](apis://Base=NARH&DocCode=2030&Type=201) *– да бъде легализиран или с апостил. Когато държавата, от която произхожда документът, е страна по* [*Конвенцията за премахване на изискването за легализация на чуждестранни публични актове*](apis://Base=NARH&DocCode=28813&Type=201)*, ратифицирана със* [*закон*](apis://Base=NARH&DocCode=4743&Type=201)*, приет от 38-ото НС (ДВ, бр. 47 от 2000 г.), и има договор за правна помощ с Република България, освобождаващ документите от легализация, документът трябва да е представен съгласно режима на двустранния договор.*